Heil og sæl!

**Heil og sæl** («frisk og lykkelig», «heil» kan også bety «hel, uskadd») stammer fra den norrøne hilsenen *Heill ok sæll* (hannkjønnsform) og *Heil ok sæl* (hunkjønnsform). Under den tyske okkupasjonen av Norge fra 1940 til 1945 forsøkte Quislings fascistiske parti, Nasjonal Samling (NS), å gjeninnføre denne hilsenen i hele det norske samfunnet. Planen lyktes ikke, men hilsningsformen ble obligatorisk for partimedlemmer og politiet.

Det gammelnorske adjektivet *heil* (også skrevet *hel*) betyr «hel» eller «sunt», *sæl* betyr «lykkelig» eller «glad».
Andre versjoner var *Ver heill ok sæll* (bokstavelig 'vær sunn og glad') og bare *Heill* (bokstavelig «sunt»).

I moderne islandsk kan kortformen *sæl* (til kvinner og grupper) og *sæll* brukes som et uhøytidelig «hei!».
## Bruk under okkupasjonen

Ifølge Nasjonal Samling skulle «heil og sæl!» avsies sammen med hevet høyrearm, oppstrakt og med flat hånd, en gest som ellers ofte kalles «romersk hilsen». I partiets propaganda ble hilsningsformen omtalt som «den gamle norske hilsen» eller bare «norsk hilsen». NS fant belegg for bruken og formen i sagalitteraturen, der kortformen «heil» skal være den vanligste, og i stiliserte figurer med løftet arm i helleristninger fra bronsealderen, i billedvev og billedsteiner fra norrøn tid. De tolket «den oprakte hånds hilsen» som en opprinnelig religiøs symbolsk gest. Likevel var opplagt partiet først og fremst påvirket av de tyske nazistenes obligatoriske hitlerhilsen. Det tyske nazistpartiet NSDAP var NS’ store forbilde og inspirasjonskilde, og deres *Hitlergruß* eller *Deutscher Gruß* («tysk hilsen») bestod av utropet *Sieg Heil!* ('vær hilset, seier!’) og oppstrakt høyrearm.

Taler og appeller, også skriftlige, kunne avsluttes eller signeres med hilsenen «Heil og sæl!». På NS’ massemøter kunne publikum skandere gjentatte «Heil og sæl!» som begeistrede tilrop før en leder skulle tale.


File:8. Parteitag – der NS. Schluss-Kundgebung in Bislet Stadion. (8616649452).jpg|Quisling og frammøtte hilser med utstrakte høyrearmer på Bislett stadion under «8. riksmøte», NS' landsmøte i Oslo i september 1942.
File:Hirdoppmarsj på Universitetsplassen i Oslo. (8616616722).jpg|Quisling, medlemmer av rikshirdstaben, Reichskommissar Terboven og representanter for tyske myndigheter hilser Rikshirden med utstrakt arm. Lederne i Wehrmacht gjør militær honnør med hånden til lueskyggen.
File:Riddersalen, Vidkun Quisling og Josef Terboven (8619127720).jpg|Norges kommissariske statsråder hilser ministerpresident Quisling og Terboven på Akershus under «Statsakten» 2. februar 1942.
File:Vidkun Quisling og Josef Terboven m.fl. (8619127530).jpg|Quisling håndhilser på jente under «Statsakten», mens Terboven klapper en annen som strekker ut armen.
File:Ministerpresident Quislings ankomst fra Tyskland 1942-02-18. (8620292420).jpg|Quisling hilses av tysk offiser på Fornebu etter statsbesøket i Berlin i februar 1942.
File:WW2 in Norway. NS (Nasjonal Samling, Nazi Party) propaganda, Quisling bust, leaflet ("Den gamle norske hilsen "Heil og sæl!"), etc. Lofoten krigsminnemuseum 2019-05-08 DSC09884.jpg|NS' propagandahefte om «Den gamle norske hilsen» utstilt sammen med byste av Quisling i Lofoten Krigsminnemuseum.
Fil:Gotland-Bunge Museum Wikingerstein.jpg|NS begrunnet sin «gamle, norske hilsen» med historiske belegg de angivelig fant i germansk fortid. Figurene i det nest øverste bildefeltet på denne bildesteinen på Bunge friluftsmuseum på Gotland kan for eksempel tolkes som to menn som har satt sverdene fra seg og hilser hverandre med løftede hender.


### Nasjonal Samlings V-tegn

Hirden, NS' paramilitære politiske kamptropper, brukte V-tegn, løftet høyrearm med peke- og langfingeren utspilt i en V-form, under edsavleggelsen til Føreren Quisling. Det kan tolkes som et forsøk på å overta fiendens seierssymbolikk. «V» ble brukt både i alliert og tysk propaganda som forkortelse for henholdsvis *Victory* og seiersgudinnen Viktoria.

## Romersk hilsen før og nå
Hilsen med løftet høyrearm har i Vesten tradisjonelt blitt kalt romersk hilsen. Tyskerne skal ha overtatt skikken fra fascistene i Italia som hadde gjenopptatt hilseformen angivelig fra landets antikke storhetstid. Gesten brukes fortsatt av nynazister og andre som tegn på rasistiske og fascistiske sympatier. Hitlerhilsen og andre nazistiske symboler er i dag forbudt i Tyskland.

## Se også
* Hitlerhilsen, tilsvarende hilsen i nazitidens Tyskland
* V-tegn, seierstegn under andre verdenskrig, først for de allierte som forkortelse for engelsk *victory*, siden også for tyskerne som forkortelse for seiersgudinnen Victoria og det tyske *Vergeltung*, 'gjengjeldelse'

## Referanser


## Eksterne lenker
* 
* Om «hilsning eller honnør» i ''Håndbok for Rikshirden'' (utgitt 1943) side 307–317